2019. gada 17. jūlijā Rīkojums Nr. 353

Rīgā (prot. Nr. 33 7. §)

**Par nekustamā īpašuma "Lidlauks Rēzekne 1" Audriņu pagastā,**

**Rēzeknes novadā, pārņemšanu valsts īpašumā**

1. Ņemot vērā, ka Rēzeknes novada pašvaldības īpašumā nodotais nekustamais īpašums netiek izmantots Ministru kabineta 2015. gada 17. jūnija rīkojuma Nr. 320 "Par valsts nekustamā īpašuma nodošanu Rēzeknes novada pašvaldības īpašumā" 2.1. apakšpunktā minēto pašvaldības autonomo funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Rēzeknes novada pašvaldībai piederošo nekustamo īpašumu "Lidlauks Rēzekne 1" (nekustamā īpašuma kadastra Nr. 7842 005 0028) – zemes vienību (zemes vienības kadastra apzīmējums 7842 005 0377) 21,38 ha platībā un lidlauka skrejceļu (būves kadastra apzīmējums 7842 005 0377 004) 59 335,20 m2 platībā, kas atrodas uz piecām zemes vienībām (zemes vienību kadastra apzīmējumi 7842 005 0377, 7842 005 0237, 7842 005 0233, 7842 005 0232 un 7842 005 0293), – Audriņu pagastā, Rēzeknes novadā.

2. Aizsardzības ministrijai īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Aizsardzības ministrijas personā un vienlaikus dzēst Rēzeknes tiesas Zemesgrāmatu nodaļas Audriņu pagasta zemesgrāmatas nodalījuma Nr. 100000480413 II daļas 1. iedaļas 2.4. ierakstu un II daļas 2. iedaļas 1.1. ierakstu.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks